Ελευθερία Βιδάκη

Η Ελευθερία Βιδάκη (1969 - 30 Μαρτίου 2004) ήταν Ελληνίδα ηθοποιός.

 Βιογραφία 
Γεννήθηκε στο Θέρισο Χανίων το 1969. Σπούδασε στη Δραματική Σχολή του Εθνικού Θεάτρου από όπου και αποφοίτησε με άριστα, καθώς και στη Φιλοσοφική Σχολή του Πανεπιστημίου Αθηνών. Είχε λάβει υποτροφία από το ΕΚΠΑ, από το «κληροδότημα Αντωνίου Παπαδάκη». Ερμήνευσε σημαντικούς ρόλους στο θέατρο, ενώ έγινε γνωστή στο ευρύ κοινό από τη συμμετοχή της στην επιτυχημένη τηλεοπτική σειρά Κάτι τρέχει με τους δίπλα, όπου συμπρωταγωνιστούσε με τους Ρένο Χαραλαμπίδη, Κλέωνα Γρηγοριάδη και Δήμητρα Ματσούκα. Έλαβε επίσης μέρος στις τηλεοπτικές σειρές Μικροί μεγάλοι, Φωτορομάντζο, Καθρέφτες, Μια γυναίκα από το παρελθόν, Νέμεσις, Καλημέρα ζωή (ΑΝΤ1), Εσύ φταις (Mega Channel) και Αέρινες σιωπές (Mega Channel). Ήταν παντρεμένη με στέλεχος του τηλεοπτικού σταθμού Mega Channel και είχε έναν γιο.

Έκανε αισθητή την παρουσία της στο Εθνικό Θέατρο συμμετέχοντας σε παραστάσεις όπως οι Βάκχες (1990) Χορός, Τρωάδες (1991) Χορός, Το νησί της Αγίας (1992) Αδελφή Αικατερίνη/Θ' Γυναίκα, Ζωή (1992) Σκλήραινα, ερωμένη Κωνσταντίνου, Σχολείον σκανδάλων (1993) Μαρία, Εκκλησιάζουσες (1993) Χορός, Ο έφηβος (1994) Όλια, Νεφέλες (1994) Χορός, ο Σέντζας (2002) Μαρίτσα. Εθεωρείτο εξαιρετικά ταλαντούχα ηθοποιός και μία από τις ελπίδες για το ελληνικό θέατρο. Από τη γέννηση του γιου της και μετά, έπασχε από επιλόχεια κατάθλιψη. Αυτοκτόνησε στις 30 Μαρτίου 2004, πέφτοντας από το παράθυρο του κλιμακοστασίου του τετάρτου ορόφου της πολυκατοικίας όπου διέμενε, στην Αγία Παρασκευή, βρίσκοντας ακαριαίο θάνατο.- thetoc.gr - Ελ. Βιδάκη: Συνάδελφός της μιλάει για την αυτοκτονία της Η κηδεία της έγινε στην ιδιαίτερη πατρίδα της, το Θέρισο Χανίων.

Το 2010, οι κάτοικοι του Θέρισου Χανίων μαζί με τον δήμαρχο του χωριού και τη βοήθεια του πατέρα της, Θρασύβουλου Βιδάκη, αποφάσισαν να δώσουν εις μνήμην της, το όνομά της στην οδό για το δρόμο που οδηγεί στο πατρικό της σπίτι, και έτσι λέγεται «Οδός Ελευθερίας Βιδάκη».

 Φιλμογραφία 
 Τηλεόραση 
+ΈτοςΤίτλος ΠρογράμματοςΚανάλιΡόλοςΣημειώσεις1987Μικροί ΜεγάλοιΕΡΤδιάφοροι ρόλοι Τηλεοπτικό ντεμπούτο1991ΦωτορομάντζοΕΤ1Guest Εμφάνιση 1991-1992ΚαθρέφτεςΕΤ2 ---πρωταγωνιστικός ρόλοςΟδός ΙπποκράτουςΕΤ1 ---πρωταγωνιστικός ρόλοςΦάκελλος ΑμαζώνΑΝΤ1 ---Guest εμφάνιση1992Μια γυναίκα από το παρελθόνΑΝΤ1Guest εμφάνιση1992-1993ΝέμεσιςΕΤ1Πρωταγωνιστικός ΡόλοςΗ ΛάμψηANT1Έλλη Δέργου Guest εμφάνιση 1993-1998Καλημέρα ΖωήΣαββίνα ΘεοχάρηΠρωταγωνιστικός Ρόλος1999-2000Κάτι Τρέχει με τους ΔίπλαMEGAΕλένη Γιαννίκου Πρωταγωνιστικός Ρόλος2000Θα σε δω στο ΠλοίοALPHAΛουκία Γεωργιάδη1 επεισόδιο2000-2001Εσύ ΦταιςMEGAΤζέλλα ΓεωργίουΠρωταγωνιστικός Ρόλος2001-2003Αέρινες ΣιωπέςΆννα Φραγκάκη Πρωταγωνιστικός Ρόλος

 Κινηματογράφος 
+ΈτοςΤίτλος ταινίαςΕίδος ταινίαςΣενάριοΣκηνοθεσία1989ΒιογραφίεςπειραματικήΣτέλλα ΜπελέσηΣτέλλα Μπελέση1991ΤούνελκοινωνικήΑλέξης ΤσάφαςΑλέξης Τσάφας1999Κάθε ΣάββατοκοινωνικήΒασίλης ΒαφέαςΒασίλης Βαφέας

 Παραπομπές 

Κατηγορία:Αυτόχειρες καλλιτέχνες
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Κατηγορία:Απόφοιτοι της Φιλοσοφικής Σχολής του Εθνικού και Καποδιστριακού Πανεπιστημίου Αθηνών